22. Sundhedsaftalen 2024-2027 (Åben)
Tidl. politisk behandling BY, 29.08.23, pkt. 6
Forventet sagsgang
SS-U, BS-U, ØK, BY
Lovgrundlag
Sundhedsloven 
SAGENS INDHOLD
Byrådet skal i denne sag tage stilling til godkendelse af ”Sundhedsaftalen 2024-2027” 
for kommuner, region og almen praksis i [adresse]. 
Aftalen har været i høring i sommeren 2023 hos bl.a. regionsrådet, de midtjyske kommuner og 
praktiserende lægers organisation (PLO). Byrådet godkendte Favrskov Kommunes høringssvar på møde 
29. august 2023. På baggrund af de indkomne høringssvar besluttede [adresse], at 
der skulle foretages enkelte justeringer i aftalen. Den endelige aftale er nu sendt til godkendelse i regions- 
og byråd med henblik på ikrafttrædelse 1. januar 2024.  
”Sundhedsaftalen 2024-2027” bygger på fire visioner for det fælles sundhedsvæsen i [adresse]: 

Sammenhæng og tryghed 

På borgerens præmisser

Et nært og tilgængeligt sundhedsvæsen

Et sundhedsvæsen i balance.
I ”Sundhedsaftalen 2024-2027” er der samtidig valgt tre fælles udviklingsområder, hvor indsatser udvikles 
og implementeres på tværs. For hvert område er der sat specifikke mål, der følges for at sikre, at udviklingen 
bevæger sig i den rigtige retning. Indsatsområderne er sammenfattet i nedenstående tabel.
Indsatsområder
Indsatsområde
Første fokus
Mål
Psykiatri og trivsel.
Børn og unges trivsel.
Mennesker med svær 
psykisk sygdom.
Forbedre den mentale 
sundhed og mindske 
mistrivsel hos børn og 
unge.
Forbedre sundheden og 
sikre mere 
sammenhængende forløb 
for børn, unge og voksne 
med svær psykisk 
sygdom.
Sammenhæng for 
borgere med kronisk 
sygdom.
Borgere med kronisk 
sygdom med størst behov 
for støtte og størst 
kompleksitet.
Styrke samarbejdet om 
borgere med kronisk 
sygdom og nedbringe 
antallet af akutte 
indlæggelser.
[adresse]: EMN-2023-01373
Dok-ID: 3626617
Sagsbehandler: gryl
Byråd
19. december 2023  16:00
Velfærdsteknologi, 
digitalisering og 
datadeling.
Peter Skov, 
digitale konsultationer og 
platforme.
Datadeling.
Sikre lettere og mere 
fleksibel adgang til 
sundhedsvæsenet for 
borgeren. 
Sikre sammenhæng i 
borgerens forløb gennem 
digital kommunikation og 
datadeling.
For at nå ovenstående mål skal der løbende udarbejdes samarbejdsaftaler, som beskriver konkret ansvars- 
og opgavefordeling mellem kommuner, region og praktiserende læger. 
”Sundhedsaftalen 2024-2027” indeholder derfor også en række samarbejdsprincipper, som skal danne 
grundlag for de kommende samarbejdsaftaler. De vedrører bl.a. ”økonomisk klarhed”, ”kvalitet hele vejen 
rundt”, ”virtuelt hvor det er muligt”, ”fælles tidligere” og ”sammen med borgerne”. 
VURDERING
Social og Sundhed vurderer, at "Sundhedsaftalen 2024-2027" udgør et godt fundament for det videre 
samarbejde om udvikling af det nære sundhedsvæsen i den midtjyske region.
I høringssvarene fra region og kommuner er der generelt udtrykt opbakning til aftalen, mens der samtidig 
er givet en række konkrete forslag til præciseringer og tilpasninger.
På baggrund af høringssvaret fra [adresse] er der foretaget følgende ændringer i aftalen:  

Favrskov Kommune bemærkede, at fokusområdet omkring forebyggelse er taget ud af 
sundhedsaftalen siden sidste version. Det er nu tilføjet, at der ved udmøntning af sundhedsaftalen på 
alle de tre prioriterede indsatsområder vil være fokus på forebyggelse og lighed i sundhed i 
forbindelse med udvikling og implementering af konkrete indsatser. Forebyggelse er fortsat ikke et 
særskilt fokusområde i aftalen.

Favrskov Kommune efterspurgte, at der på indsatsområdet om mennesker med svær psykisk 
sygdom sættes fokus på forebyggelse af somatisk sygdom for målgruppen. Der er tilføjet en sætning 
til Sundhedsaftalen om, at ”vi sikrer sammenhængende løsninger for denne målgruppe – herunder 
både psykiatriske og somatiske problemstillinger”.

Favrskov Kommune efterspurgte en konkret tekstnær ændring vedrørende visionerne for det 
fremadrettede arbejde (understreget): ”Vi inddrager borgeren og de pårørende, så de medvirker til 
beslutninger i eget behandlings- og rehabiliteringsforløb”. Denne er nu tilføjet.

Favrskov Kommune efterspurgte, at der på indsatsområdet omkring velfærdsteknologi er en løbende 
opmærksomhed på at sikre, at borgerne understøttes i håndteringen af digitale værktøjer. Der er nu 
tilføjet følgende sætning: ”Her har vi løbende fokus på at tilbyde hjælp til borgere med begrænsede 
digitale kompetencer, så de også kan få gavn af digitaliseringens bidrag til reduktion af geografisk og 
social ulighed”.
Af ændringer, som er tilføjet på baggrund af andre høringsparters bemærkninger, kan nævnes: 

På indsatsområdet omkring børn og unges trivsel er der tilføjet indikatorer vedr. ventetid på udredning 
og behandling for børn og unge henvist til psykiatrien. I høringsversionen af sundhedsaftalen var der 
primært fokus på forebyggelse og tidlig indsats.

I høringssvar fra faglige organisationer, interesseorganisationer samt uddannelses- og 
forskningsinstitutioner blev der opfordret til at tænke bredere ud end region, kommune og almen 
praksis, når Sundhedsaftalen udmøntes.  Derfor er formuleringen, ”Relevante parter inddrages i 
udmøntningen af aftalen” indsat i afsnittet, ”Implementering og opfølgning”. 

Derudover er der foretaget en række mindre ændringer og betoninger. 
Social og Sundhed vurderer, at der har været en inddragende proces omkring udarbejdelse af aftalen, som 
har bidraget til, at der primært er foretaget ændringer af præciserende karakter.
ØKONOMI
Kommunerne medfinansierer det regionale sundhedsvæsen via den aktivitetsbestemte medfinansiering. I 
Favrskov Kommune er der i budgettet for 2024 afsat 177,7 mio. kr. til aktivitetsbestemt medfinansiering af 
sundhedsvæsenet. 
Ændringer i opgavefordelingen i det nære sundhedsvæsen kan få betydning for udgifterne til dels de 
kommunale sundheds- og omsorgsopgaver og dels til den aktivitetsbestemte medfinansiering. Det kan 
også stille krav til de faglige kompetencer, som kommunen fremadrettet skal rekruttere, da de opgaver 
kommunen løfter bliver mere specialiserede.
I ”Sundhedsaftalen 2024-2027” fremgår det, at de økonomiske konsekvenser skal være klarlagt, når der 
ændres på opgavevaretagelsen mellem region og kommuner. I aftalen er det beskrevet, at der skal være 
en fair balance i økonomien mellem parterne i udviklingen af sundhedsvæsenet.
Favrskov Kommune finder, at dette princip er væsentligt, da erfaringerne viser, at det hovedsagligt er 
kommunerne, der indtil videre har overtaget opgaver fra regionen uden økonomisk kompensation.   
INDDRAGELSE
Høringsudkast til ”Sundhedsaftalen 2024-2027” har været i høring hos Favrskov Kommunes Handicapråd 
og Ældreråd i juni 2023. 
Ældrerådet og Handicaprådet er blevet orienteret skriftligt om de ændringer, høringen har givet anledning 
til.
INDSTILLING
Direktøren for Social og Sundhed indstiller til Byrådet:
1.
At ”Sundhedsaftalen 2024-2027” godkendes.
BESLUTNING
Social- og Sundhedsudvalget, 5. december 2023:
Fraværende: Ingen
Indstilles godkendt.
Børne- og Skoleudvalget, 5. december 2023:
Fraværende: Ingen
Indstilles godkendt.
Økonomiudvalget, 12. december 2023:
Fraværende: Ingen
Indstilles godkendt.
Byrådet, 19. december 2023:
Fraværende: Fraværende: Elsebeth Overgaard og Ken Friis
Godkendt.
Bilag

Sundhedsaftalen 2024-2027 godkendelsesversion (3630483)

Høringssvar fra [adresse] - udkast til Sundhedsaftalen 2024-2027 (3551316)
